stanford-oval/wikipedia huggingface dataset:
แรงดันไฟฟ้า
นิยาม

กำหนดให้จุดสองจุดในที่ว่างเป็น A และ B, แรงดันไฟฟ้าที่มี ศักย์ไฟฟ้า แตกต่างกันระหว่างจุดสองจุดนั้น จากนิยามของศักย์ไฟฟ้าว่า:
แรงดันไฟฟ้าเป็นพลังงานศักย์ไฟฟ้าต่อหน่วยประจุ มีหน่วยวัดเป็นจูลต่อคูลอมบ์ (= โวลต์) มันก็มักจะหมาย ถึง "ศักย์ไฟฟ้า" ด้วยเช่นกัน ซึ่งมันจะต้องแตกต่างจากพลังงานศักย์ไฟฟ้าโดยการสังเกตว่า "ศักย์" เป็นปริมาณ "ต่อหน่วยประจุ" เช่นเดียวกับพลังงานศักย์กล ศักย์ที่เป็นศูนย์สามารถถูกเลือกที่จุดใด ๆ ก็ได้ ดังนั้นความแตกต่างในแรงดันไฟฟ้าเป็นปริมาณที่มีความหมายทางกายภาพ ความแตกต่างในแรงดันไฟฟ้าที่วัดได้เมื่อมีการเคลื่อนที่จากจุด A ไปยังจุด B จะเท่ากับงานที่จะต้องทำ ต่อหน่วยประจุ ต้านกับสนามไฟฟ้าที่จะเคลื่อนย้ายประจุจาก A ไป B. แรงดันไฟฟ้าระหว่างปลายทั้งสองข้างของเส้นทางหนึ่งเป็นพลังงานทั้งหมดที่จำเป็นในการเคลื่อนย้ายประจุไฟฟ้าขนาดเล็กไปตามเส้นทางนั้น หารด้วยขนาดของประจุ ตามการคำนวณนี้จะถูกแสดงเป็น เส้นผลรวม ของ สนามไฟฟ้า และอัตราเวลาของการเปลี่ยนแปลงของสนามแม่เหล็กไปตามเส้นทางนั้น ในกรณีทั่วไปทั้งสนามไฟฟ้าแบบคงที่ (ไม่เปลี่ยนแปลง) และสนามแม่เหล็กไฟฟ้าแบบไดนามิก (เปลี่ยนตามเวลา) จะต้องถูกรวมอยู่ในการกำหนดแรงดันไฟฟ้าระหว่างจุดสองจุด
ในอดีตปริมาณนี้ยังได้ถูกเรียกว่า "tension"  และ "pressure" pressure ในขณะนี้ล้าสมัยไปแล้ว แต่ tension ยังคงใช้อยู่ ตัวอย่างเช่นในวลี "high tension" (HT) ซึ่งเป็นที่นิยมใช้ในด้านอิเล็กทรอนิกส์เกี่ยวกับ thermionic วาล์ว (หลอดสุญญากาศ)
แรงดันไฟฟ้าถูกกำหนดเพื่อให้วัตถุที่มีประจุลบถูกดึงไปทาง​​แรงดันไฟฟ้าที่สูงกว่า ในขณะที่วัตถุที่มีประจุบวกจะถูกดึงไปทาง​​แรงดันไฟฟ้าที่ต่กว่า ดังนั้น กระแสตามธรรมเนียมปฏิบัติ (อังกฤษ: conventional current) ในลวดหรือ ตัวต้านทาน มักจะไหลจากแรงดันไฟฟ้าที่สูงกว่าไปยังแรงดันไฟฟ้าที่ต่ำกว่า กระแสสามารถจะไหลจากแรงดันไฟฟ้าที่ต่ำกว่าไปสู่แรงดันไฟฟ้าที่สูงขึ้นได้ แต่เฉพาะเมื่อ แหล่งจ่ายพลังงาน จะปรากฏเพื่อ "ผลัก" มันต้านกับสนามไฟฟ้าฝ่ายตรงข้าม ยกตัวอย่างเช่นภายใน แบตเตอรี่ ปฏิกิริยาเคมีให้พลังงานที่จำเป็นสำหรับกระแสให้ไหลจากขั้วลบไปขั้วบวก
สนามไฟฟ้าไม่ได้เป็นเพียงปัจจัยเดียวในการกำหนดการไหลของประจุในวัสดุหนึ่ง และวัสดุที่แตกต่างกันจะพัฒนาโดยธรรมชาติเพื่อสร้างความต่างศักย์ไฟฟ้าที่สมดุล (ดูเพิ่มเติมในศักย์ของกัลวานี ศักย์ไฟฟ้าของวัสดุหนึ่งไม่ได้แม้แต่จะมีการกำหนดปริมาณไว้เป็นอย่างดี เนื่องจากมันแปรไปตามขนาดของโมเลกุล แทนที่จะเป็นอย่างนั้นนิยามของแรงดันไฟฟ้าที่ให้ความสะดวกมากขึ้นสามารถพบได้ในหลักการของ ระดับของแฟร์มี (อังกฤษ: Fermi level) ในกรณีนี้แรงดันไฟฟ้าระหว่างสองบอดี้เป็น งานทางอุณหพลศาสตร์ ที่จำเป็นต้องใช้เพื่อเคลื่อนย้ายหนึ่งหน่วยของประจุระหว่างบอดี้นั้น คำนิยามนี้เป็นจริงเนื่องจากโวลต์มิเตอร์สามารถวัดงานนี้ได้จริง ๆ ไม่ใช่ค่าความต่างศักย์ไฟฟ้า
สนามไฟฟ้ารอบแท่งทำการออกแรงบังคับบนลูกบอลที่มีประจุ ในเครื่อง electroscope
ในสนามไฟฟ้าสถิต งานเป็นอิสระจากเส้นทาง
สายล่อฟ้า (ภาพยนตร์)

| สายล่อฟ้า |
| --- | --- |
กำกับ: ยุทธเลิศ สิปปภาค
เขียนบท: ยุทธเลิศ สิปปภาค
นักแสดงนำ: โหน่ง ชะชะช่า สมชาย เข็มกลัด พิชญ์นาฏ สาขากร อรจิรา แหลมวิไล
บริษัทผู้สร้าง: จีทีเอช 
ผู้จัดจำหน่าย: จีดีเอช
วันฉาย: 7 ตุลาคม 2547
ความยาว: 109 นาที
ประเทศ: ไทย
ภาษา: ไทย อังกฤษ
สายล่อฟ้า เป็นภาพยนตร์แนวอาชญากรรม-คอมเมดี้สัญชาติไทย ปี 2547 เขียนบทและกำกับโดย ต้อม-ยุทธเลิศ สิปปภาค สถานที่ถ่ายทำทั้งหมดถ่ายทำที่พัทยา เป็นเรื่องราวของ 2 เพื่อนสนิทที่ก่อเรื่องวุ่นวายจนกลายเป็นอาชญากรรม
เนื้อเรื่อง

ตุ่น (โหน่ง ชะชะช่า) และ เต่า (สมชาย เข็มกลัด) เพื่อนสนิทที่ชอบใช้เวลาด้วยกันที่ร้านคาราโอเกะในพัทยา อย่างไรก็ตาม เต่ามีนิสัยเสียคือชอบร้องเพลงเสียงดังอยู่เสมอ โดยเฉพาะเพลง สายล่อฟ้า ของ 2 พี่น้องร็อกเกอร์ชื่อดัง อัสนี-วสันต์ ซึ่งส่งผลให้ เต่า ตุ่น และเพื่อน ๆ โดนไล่ออกจากร้านอยู่เสมอ โดยพี่ช้างซึ่งเป็นเจ้าของร้าน
เต่าเป็นพ่อค้าขายแผ่นดีวีดีและวีซีดีปลอม แต่เขาชอบเล่นการพนันและเขามักจะเดิมพันฟุตบอลพรีเมียร์ลีก ในที่สุดเขาก็ชนะและได้เงินมาจำนวนหนึ่งทำให้เขาตัดสินใจคืนเงิน 100,000 บาทที่ยืมมาจากตุ่นและเลี้ยงตุ่นที่ร้านคาราโอเกะของพี่ช้าง
ที่ร้าน ตุ่น ผู้ขี้อาย และนิสัยดี ได้พบกับหญิงสาวชื่อ นก (พิชญ์นาฏ สาขากร) เขาร้องเพลง ฉันอยู่ตรงนี้ ของวงแบล็คเฮดคู่กับเธอ และลงเอยด้วยการพาเธอกลับไปที่บ้าน เช้าวันต่อมา นกก็หายตัวไป ปรากฎว่าเธอเป็นเด็กของผู้ใหญ่หมี (แบล็ค ผมทอง) ผู้มีอิทธิพลในท้องถิ่น และเต่าจ่ายเงินให้เธอเพื่อไปนอนค้างคืนกับตุ่นเพื่อนของเขา ตุ่น เซียนพระเครื่องชื่อดังหมกมุ่นกับการตามหานก
นักแสดง

โหน่ง ชะชะช่า รับบท เซียนตุ่น
สมชาย เข็มกลัด รับบท เต่า
พิชญ์นาฏ สาขากร รับบท นก
อรจิรา แหลมวิไล รับบท หนู
สมชาย ศักดิกุล รับบท กำนันหมู
แบล็ค ผมทอง รับบท ผู้ใหญ่หมี
เฌอมาลย์ บุญยศักดิ์ รับบท แมว
พงศ์เทพ อนุรัตน์ รับบท เป็ด
ยุทธนา ลอพันธุ์ไพบูลย์
วสันต์ อุตตมะโยธิน
แคโทด

แผนภูมิของขั้วแคโทด ทองแดง ในเซลล์กัลวานิ
แคโทด (อังกฤษ: cathode) คือ บริเวณด้านที่เกิดการรับอิเล็กตรอนจากปฏิกิริยาไฟฟ้าเคมี โดยปฏิกิริยาที่เกิดขึ้นที่ด้านนี้จะเรียกเป็นปฏิกิริยารีดักชัน (reduction)
ดูเพิ่ม

แอโนด
แบตเตอรี่
ปราสาทสระกำแพงใหญ่

ปราสาทสระกำแพงใหญ่
ปราสาทสระกำแพงใหญ่ หรือ ปราสาทศรีพฤทเธศวร ตั้งอยู่ในบริเวณวัดสระกำแพงใหญ่ ถนนประดิษฐ์ประชาราษฎร์ หมู่ 1 ตำบลสระกำแพงใหญ่ อำเภออุทุมพรพิสัย จังหวัดศรีสะเกษ  ใกล้กับสถานีรถไฟอุทุมพรพิสัย และห่างจากที่ว่าการอำเภออุทุมพรพิสัยไปทางทิศตะวันตก ประมาณ 2 กิโลเมตร
สภาพทั่วไปของปราสาท

สภาพทั่วไปของปราสาทสระกำแพงใหญ่ประกอบด้วยระเบียงคดรูปสี่เหลี่ยมผืนผ้าขนาดกว้าง 49 เมตร ยาว 67 เมตร ล้อมรอบกลุ่มปราสาทอิฐและบรรณาลัย รวมทั้งหมด 6 หลัง จากภาพถ่ายทางอากาศ ชี้ให้เห็นว่าปราสาทสระกำแพงใหญ่น่าจะมีชุมชนรายรอบอย่างหนาแน่น ทางทิศตะวันออกเฉียงใต้ห่างออกไปประมาณ 400 เมตร มีสระน้ำรูปสี่เหลี่ยมขนาดใหญ่ เรียกว่า "สระกำแพง" สันนิษฐานว่าน่าจะขุดขึ้นเมื่อครั้งสร้างปราสาท ส่วนทางทิศตะวันออกมีลำห้วยเล็ก ๆ ไหลผ่าน คือ ห้วยตาเหมา ซึ่งเป็นลำห้วยสาขาที่แยกออกมาจากห้วยสำราญ
ความสำคัญ

ปราสาทสระกำแพงใหญ่สร้างขึ้นในศาสนาฮินดู และศาสนาพุทธแบบมหายานเพื่อเป็นที่ประดิษฐานเทวรูป จากการขุดแต่งบูรณปราสาทแห่งนี้ ของกรมศิลปากร เมื่อ พ.ศ. 2532 ได้ค้นพบปฏิมากรรมสำริดขนาดใหญ่เฉพาะองค์สูง 140 เซนติเมตร และรวมความสูงทั้งฐาน 180 เซนติเมตร ศาสตราจารย์หม่อมเจ้าสุภัทรดิศ ดิศกุล ให้ความเห็นว่าเป็นรูปของนันทิเกศวร หรือ นันทีศวร ลักษณะพิเศษ คือเป็นสำริดกะไหล่ทอง เดิมอาจจะตั้งอยู่หน้าปราสาทหลังกลางภายในมุขหน้าปราสาท เพราะโดยปกติจะประจำอยู่กับเทวาลัยของพระอิศวร ปฏิมากรรมชิ้นนี้เป็นศิลปะขอมแบบบาปวนตอนปลาย สำคัญมากนับเป็นปฏิมากรรมชิ้นเอกชิ้นหนึ่งที่พบในประเทศไทย ปัจจุบันจัดแสดงพิพิธภัณฑ์สถานแห่งชาติพิมาย จังหวัดนครราชสีมา
การประกาศขึ้นทะเบียนโบราณสถาน

ปราสาทสระกำแพงใหญ่ ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 ตอนที่ 0ง วันที่ 8 มีนาคม 2478 พร้อมกับปราสาทอีกหลายแห่งในจังหวัดขุขันธ์ (ชื่อในขณะนั้น)
การประกาศขึ้นทะเบียนโบราณสถาน > การประกาศกำหนดขอบเขตโบราณสถาน

ประกาศในราชกิจจานุเบกษา เล่ม 99 ตอนที่ 255 วันที่ 8 มีนาคม 2478 เนื้อที่ 6 ไร่ 3 งาน (กรมศิลปากร, 2539 : 143 - 144)
ประวัติ

ความเป็นมาของปราสาทสระกำแพงใหญ่ ยังไม่สามารถยืนยันได้แน่ชัดว่าสร้างขึ้นมาในสมัยใดหรือศักราชใด ถึงแม้จะพบจารึกที่โบราณสถานแห่งนี้ ข้อความในจารึกกล่าวถึงการซื้อที่ดินถวายแก่เจ้านายผู้ล่วงลับคือ "กมรเตงชคตศรีพฤทเธศวร" ไม่ได้กล่าวถึงการสร้างปี พ.ศ. 1585 ที่ปรากฏในจารึกไม่ใช่ปีที่สร้างปราสาท ระยะดังกล่าวในกัมพูชาเป็นสม้ยที่พระเจ้าสุริยวรมันที่ 1 ครองราชย์ แต่มิได้หมายถึงพระองค์เป็นผู้สร้าง จากการศึกษาลาดลายต่าง ๆ ทางด้านศิลปกรรมและสถาปัตยกรรม ปราสาทสระกำแพงใหญ่ น่าจะมีอายุอยู่ในศิลปะเขมรแบบบาปวน หรือประมาณกลางพุทธศตวรรษที่ 16 ถึงพุทธศตวรรษที่ 16 ตอนปลาย
ปราสาทสระกำแพงใหญ่เป็นศาสนสถานแบบขอม ทั้งในด้านศิลปกรรมและสถาปัตยกรรม รวมทั้งความเชื่อในการนับถือศาสนาจากหลักฐานที่ปรากฏสันนิษฐานว่าเดิมเป็นศาสนสถานในศาสนาฮินดู โดยดูจากทับหลังที่สลักภาพบุคคลเล่าเรื่องราวต่าง ๆ เกี่ยวข้องกับความเชื่อในศาสนาฮินดู
ภายหลังเมื่อพระพุทธศาสนาเข้ามามีอิทธิพลในดินแดนแถบนี้จึงเปลี่ยนเป็นศาสนสถานของศาสนาพุทธโดยได้ขุดพบพระพุทธรูปนาคปรกปางสมาธิ สูง 1.33 เมตร
จารึกปราสาทสระกำแพงใหญ่

จากจารึกปราสาทสระกำแพงใหญ่ ที่กรอบประตูระเบียงคต มีทั้งหมด 33 บรรทัด เนื้อความย่อมีดังนี้
พระกมรเตงอัญศิวทาส คุณโทศพระสภาแห่งกมรเตงชคตศรีพฤทเธศวร เมืองสดุกอำพิลร่วมกับข้าราชการคนอื่น ๆ คือพระกมรเตง อัญขทุรอุปกัลปดาบส พระกมรเตงอัญศิขเรสวัตพระธรรมศาสตร์ และพระกมรเตงอัญ ผู้ตรวจราชการ แต่ละปักษ์ ซื้อที่ดินซึ่งอยู่ติดกับตระพัง (สระน้ำ)
เพื่อถวายให้แก่กมรเตงชคตศรีพฤทเธศวร ในวันวิศุวสงกราณต์ ขึ้น 2 ค่ำ เดือน 5 มหาศักราช 964 (พ.ศ. 1585)
องค์ประกอบของปราสาท

บาราย บารายคือสระน้ำ นับเป็นองค์ประกอบที่สำคัญของศาสนสถานประเภทปราสาทหิน เนื่องจากจะต้องใช้น้ำในการประกอบศาสนพิธี ปกติบารายจะอยู่รอบ หรือทางทิศตะวันออกของศาสนสถาน บารายที่อยู่รอบศาสนสถานนั้นเป็นการจำลองเขาพระสุเมรุที่ล้อมรอบด้วยมหาสมุทรทั้ง 4 ด้านตะวันออกเป็นด้านที่ศาสนิกชนเข้าเฝ้าเทพเจ้า ซึ่งมักจะต้องตักน้ำเพื่อไปสรงศิวลึงค์หรือชำระพระบาทเทพเจ้า บารายที่ปราสาทสระกำแพงใหญ่นี้อยู่ห่างออกไปทางทิศตะวันออกประมาณ 500 เมตร ปัจจุบันไม่เหลือสภาพแล้ว
ระเบียงคต ระเบียงคตเป็นกำแพงของศาสนสถานที่ล้อมรอบอาคารศาสนสถานไว้ภายใน ระเบียงคตนี้เป็นรูปสี่เหลี่ยมผืนผ้า กว้าง 49 เมตร ยาว 67 เมตร ระเบียงคตมีซุ้มประตูโคปุระ (ซุ้มประตู) ทั้ง 4 ด้าน คือ ทิศเหนือ ทิศใต้ ทิศตะวันออก และทิศตะวันตก ฐานและผนังก่อด้วยศิลาแลงกรอบประตูหน้าต่างทำด้วยหินทรายภายในมีช่องทางเดินกว้าง 3 เมตร สภาพส่วนใหญ่คงเหลือแต่ฐานและผนังบางส่วนเท่นั้น ส่วนที่เป็นหลังคาพังทลายเสื่มสภาพไปแล้ว
บรรณาลัยหรือวิหาร ภายในระเบียงคตเมื่อผ่านซุ้มโคปุระด้านทิศตะวันออกเข้าไปจะพบอาคาร 2 หลัง หันหน้าไปทางทิศตะวันตก อาคารทั้งสองก่อด้วยอิฐไม่สอปูน ตั้งอยู่บนฐานศิลาแลงรูปสี่เหลี่ยมผืนผ้ามีมุขยื้นออกมาด้านหน้า ด้านข้างและด้านหลังก่อเป็นอิฐทึบแต่แซะร่องให้มีลักษณะเป็นประตูปลอมเลียนแบบประตูจริง อาคาร 2 หลังนี้เรียกว่าวิหารหรือบรรณาลัย เปรียบได้กับหอตรัยของพุทธศาสนา คือใช้เป็นที่เก็บคัมภีร์ทางศาสนา ซึ่งถือว่ามีความสำคัญไม่น้อยกว่ารูปเคารพ
ปรางค์ ปรางค์หรือปราสาท เป็นศูนย์กลางของศาสนสถาน เป็นที่ประดิษฐานของรูปเคารพ ปราสาทสระกำแพงใหญ่ประกอบด้วยปรางค์ 4 หลัง คือ ปรางค์หลังทิศเหนือ ทิศใต้ โดยมีปรางค์ประธานอยู่ตรงกลาง ปรางค์ทั้ง 3 หลังนี้ตั้งอยู่บนฐานเดียวกัน
นอกจากนี้ยังมีปรางค์เดี่ยวอีกหนึ่งหลังอยู่ทางทิศตะวันตกค่อนไปทางทิศใต้ภายในระเบียงคต (ที่มีปรางค์หลายหลังเนื่องจากศาสนาฮฺนดูนับถือพระเจ้าหลายองค์ จึงต้องมีที่ประดิษฐานรูปเคารพหลายหลัง) ปรางค์ทั้งหมดมีผังเป็นรูปสี่เหลี่ยมจตุรัสขนาด 4 x 4 เมตร สำหรับปรางค์ประธานมีมุขยื่นออกมาด้านหน้า ปรางค์ทุกหลังหันหน้าไปทางทิศตะวันออก และมีประตูเข้าออกเพียงด้านเดียว นอกนั้นทำเป็นประตูปลอม
ภาพจำหลักทับหลัง

โบราณสถานประเภทปราสาทหิน โดยทั่วไปจะมีทับหลังตั้งอยู่เหนือกรอบประตูทางเข้าเสมอ ทับหลังนี้เป็นภาพจำหลักเล่าเรื่องต่างๆ 
ซึ่งส่วนใหญ่จะเป็นคติความเชื่อเกี่ยวกับศาสนา ภาพจำหลักทับหลังปราสาทหินสระกำแพงใหญ่เป็นศิลปะเขมรแบบคลังต่อบาปวน 
ที่เจริญรุ่งเรืองอยู่ในช่วงพุทธศตวรรษที่ 16 ทับหลังที่พบที่ปราสาทหินสระกำแพงใหญ่มี่มากถึง 13 แผ่นอยู่ภายในบริเวณปราสาทสระกำแพงใหญ่ ทับหลังที่น่าสนใจได้แก่
ทับหลังนารายณ์บรรทมศิลป์
ทับหลังพระกฤษณะประลองกำลังกับม้า
ทับหลังพระศิวะทรงโคนนทิ
ทับหลังคชลักษมี
ทับหลังพระอินทร์ทรงช้างเอราวัณ
ทับหลังหนุมานถวายแหวน
แหล่งข้อมูลอื่น

15°6′N 104°8′E﻿ / ﻿15.100°N 104.133°E﻿ / 15.100; 104.133
จารึกบริเวณกรอบประตูระเบียบคต
เซงิ โอเซกิ

| เซกิ โอเซกิ |
| --- | --- |
เซกิใน พ.ศ. 2550
สารนิเทศภูมิหลัง
เกิด: 17 ธันวาคม พ.ศ. 2516 (51 ปี) เซกิ โอเซกิ ฟูกูชิมะ ประเทศญี่ปุ่น
อาชีพ: นักแสดง, นายแบบ
ปีที่แสดง: พ.ศ. 2534–ปัจจุบัน
เซกิ โอเซกิ (ญี่ปุ่น: 大関正義; โรมาจิ: Ozeki Seigi; เกิด 17 ธันวาคม พ.ศ. 2516) เป็นนักแสดงและนายแบบชาวญี่ปุ่น มีชื่อเสียงในวงการบันเทิงไทย จากการแสดงละครเวทีเรื่อง คู่กรรม (2546) รับบทเป็บโกโบริ
ประวัติ

เซกิเป็นชาวเมืองฟูกูชิมะ ประเทศญี่ปุ่น เป็นบุตรคนเล็กจากทั้งหมดสามคน มีพี่สาวสองคน สำเร็จการศึกษาโทเกียวโชกางากูอิง (Tokyo Shokagakuin) สาขาแฟชั่นดีไซน์ เขาเข้าสู่วงการบันเทิงโดยบังเอิญ จากการที่มีแมวมองชวนเขาถ่ายแบบ และทำงานเป็นนายแบบในประเทศญี่ปุ่น ต่อมา พ.ศ. 2546 เขาได้งานโฆษณาเครื่องดื่มยี่ห้อหนึ่งในไทย ก็ถูกทาบทามให้แสดงละครเวทีเรื่อง คู่กรรมเดอะมิวสิคัล เพราะเขามีบุคลิกตรงกับโกโบริ ตัวเอกของเรื่อง หลังทดสอบการแสดง เขาต้องฝึกร้องและฟังเพลงที่จะต้องแสดงเป็นภาษาไทย โดยใช้เวลาเพียงสัปดาห์เดียวก็จำได้ จากนั้นเขาจึงมีผลงานการแสดงในไทยเรื่อยมา เช่น คู่แรด  (2550) รับบท เซกิ และ ซามูไร อโยธยา (2553) รับบท ยามาดะ นางามาซะและภาพยนต์เรื่องช.พ.๑ สมรภูมิคืนชีพ รับบท ร้อยเอกนากามูระ
เซกิได้รับการแต่งตั้งเป็นทูตวัฒนธรรมไทยประจำ พ.ศ. 2554 จากกระทรวงวัฒนธรรม
ผลงาน > ภาพยนตร์

| ปี | ชื่อเรื่อง | รับบท |
| --- | --- | --- |
| 2544 | ดัมป์สตาร์ (ダンプスター: DUMPSTAR) | เค็ง |
| 2545 | เอมเบรซ (エンブレイス: Embrace) |  |
| 2550 | คู่แรด | เซกิ |
| 2553 | ซามูไร อโยธยา | ยามาดะ นางามาซะ |
| 2557 | รักฝังเขี้ยว | วายุ |
| 2567 | ช.พ.๑ สมรภูมิคืนชีพ | ร้อยเอก นากามูระ |
ผลงาน > ละครโทรทัศน์

| ปี | ชื่อเรื่อง | รับบท |
| --- | --- | --- |
| 2534 | ไทเฮกิ (太平記) |  |
| 2546 | ขบวนการนักรบไดโนเสาร์ อาบะเรนเจอร์ ตอน 28 (爆竜戦隊アバレンジャー) |  |
| 2547 | มาสค์ไรเดอร์เบลด ตอน 11-12 (仮面ライダー剣（ブレイド) |  |
| 2547 | ครูไหวใจร้าย | ซูบารุ |
| 2547 | น้องใหม่ร้ายบริสุทธิ์ ตอน คนที่ใช่ | นาโอโตะ |
| 2555 | มารยาริษยา | เคน |
| 2555 | ทองประกายแสด | นิค |
ผลงาน > ละครเวที

| ปี | ชื่อเรื่อง | รับบท |
| --- | --- | --- |
| 2546 | คู่กรรมเดอะมิวสิคัล | โกโบริ |
| 2548 | อลหม่านหลังบ้านทรายทอง | ชายกลาง |
| 2550 | คู่กรรมเดอะมิวสิคัล | โกโบริ |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2548 | หากันจนเจอ | ทรงสิทธิ์ รุ่งนพคุณศรี และเสาวนิตย์ นวพันธ์ |
แหล่งข้อมูลอื่น

เว็บแฟนคลับเซกิ โอเซกิ เก็บถาวร 2010-05-07 ที่ เวย์แบ็กแมชชีน
บล็อกของเซกิ โอเซกิ
หนังดี
บทความละครเวทีคู่กรรม จากคอลัมน์รู้ไปโม้ด
สวนจตุจักร

บทความนี้เกี่ยวกับสวนสาธารณะ สำหรับความหมายอื่น ดูที่ จตุจักร
| สวนจตุจักร |
| --- | --- |


ประเภท: สวนสาธารณะระดับย่าน
ที่ตั้ง: ถนนกำแพงเพชร 1 แขวงจตุจักร เขตจตุจักร กรุงเทพมหานคร 10900
เปิดตัว: 4 ธันวาคม พ.ศ. 2523
ผู้ดำเนินการ:   กรุงเทพมหานคร
เวลาให้บริการ: 04.30 - 21.00 น. ทุกวัน
ขนส่งมวลชน:  สถานีหมอชิต  สถานีสวนจตุจักร
สวนจตุจักร เป็นสวนสาธารณะระดับย่าน สำหรับการพักผ่อนหย่อนใจทางตอนเหนือของกรุงเทพฯ ในความดูแลของกรุงเทพมหานคร ทิศตะวันออกจรดถนนพหลโยธิน ทิศเหนือจรดถนนวิภาวดีรังสิต ทิศตะวันตกและทิศใต้จรดถนนกำแพงเพชร 3
สวนจตุจักรสร้างขึ้นโดย พลเอกเกรียงศักดิ์ ชมะนันท์ ในปี พ.ศ. 2521 และดำเนินการได้สำเร็จเมื่อวันที่  2 มกราคม พ.ศ. 2521 เป็นที่ดินของการรถไฟแห่งประเทศไทยซึ่งในขณะนั้น พลเอกเกรียงศักดิ์ ชมะนันท์ เป็นประธานกรรมการรถไฟ โดยการเอากองขยะที่ดินแดง มาถมที่ของการรถไฟแห่งประเทศไทย แล้วย้ายตลาดนัดสนามหลวงมาที่นี่ โดยใช้ทหารช่างมาทำการสร้างขึ้น
สวนจตุจักร เป็นสวนสาธารณะหลักของอุทยานสวนจตุจักร ที่ประกอบด้วยสวนสาธารณะ 4 แห่งที่มีพื้นที่เชื่อมต่อกัน ได้แก่ สวนจตุจักร พื้นที่ 155 ไร่, สวนวชิรเบญจทัศ พื้นที่ 375 ไร่, สวนสมเด็จพระนางเจ้าสิริกิติ์ฯ พื้นที่ 196 ไร่ และสวนจากภูผาสู่มหานที พื้นที่ 26 ไร่ รวมทั้งหมด 753 ไร่
ประวัติ

ปี พ.ศ. 2518 การรถไฟแห่งประเทศไทยได้น้อมเกล้าฯ ถวายที่ดิน 100 ไร่ เพื่อสร้างสวนสาธารณะตามพระราชประสงค์ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสพระราชพิธีมหามงคลเฉลิมพระชนมพรรษา 4 รอบ 5 ธันวาคม 2518 ซึ่งเมื่อวันที่ 8 มกราคม พ.ศ. 2519 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานนามของสวนแห่งนี้ว่า "สวนจตุจักร" (ซึ่งเป็นชื่อภาษาสันสกฤต มีความหมายว่า "สี่รอบ") สวนจตุจักรเปิดทำการในวันที่ 4 ธันวาคม พ.ศ. 2523 และต่อมาถูกใช้เป็นชื่อของเขต และชื่อของแขวงที่เป็นที่ตั้งของสวน
ลักษณะเด่นและจุดที่น่าสนใจ

อนุสรณ์เป็นประจักษ์พยานตั้งแต่เมื่อครั้งแรกสร้างเป็นสัญลักษณ์ของสวนสาธารณะ ได้แก่ หอนาฬิกา นาฬิกาดอกไม้ ประติมากรรมอาเซียน 6 ประเทศ นอกจากนี้แล้วในช่วงเดือนมีนาคมถึงเมษายน ซึ่งตรงกับช่วงฤดูร้อนในแต่ละปี บริเวณริมถนนพหลโยธินตรงช่วงด้านข้างของสวนจตุจักร รวมไปถึงสวนวชิรเบญจทัศ หรือสวนรถไฟที่อยู่ใกล้เคียง จะเป็นช่วงที่ดอกชมพูพันธุ์ทิพย์บานสะพรั่ง และร่วงหล่นลงพื้นเป็นสีชมพูตัดกับสีเขียวของพื้นหญ้า ก่อให้เกิดเป็นภาพที่สวยงามอย่างยิ่ง
จุดเชื่อมต่อการเดินทาง

| บริการ | สถานี/ป้ายหยุดรถ | สายทาง |
| --- | --- | --- |
| รถไฟฟ้าขนส่งมวลชน | หมอชิต |  รถไฟฟ้าบีทีเอส สายสุขุมวิท |
| รถไฟฟ้าขนส่งมวลชน | สวนจตุจักร |  รถไฟฟ้ามหานคร สายเฉลิมรัชมงคล |
| รถโดยสารประจำทาง |  สวนจตุจักร | ช่วงเวลาปกติ  A1  A2  3  8  26  27  28  34  39  44  52  59  63  77  90  96  104  122  134  136  138  145  502  503  509  510  517  524  Y70E  1-1 (29)  1-3 (34)  1-5 (39)  2-17  2-34  2-38 (8)  2-42 (44)  2-48 (122)  3-45 (77)  4-29E (529)   กะสว่าง  3  29  34  59  63  134  145  |
| รถชัตเติลบัส |  สวนจตุจักร | เชื่อมต่อไปยัง ศูนย์แสดงสินค้าและการประชุม อิมแพ็ค เมืองทองธานี |
ดูเพิ่ม

ตลาดนัดจตุจักร
แหล่งข้อมูลอื่น

แผนที่และภาพถ่ายทางอากาศของ สวนจตุจักร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°48′17″N 100°33′14″E﻿ / ﻿13.804627°N 100.553956°E﻿ / 13.804627; 100.553956
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
| ในอดีต |  สวนสัตว์ดุสิต  |  |
จุดเชื่อมต่อกับสถานีหมอชิต ของรถไฟฟ้าบีทีเอส
เซ็นทรัล นครปฐม

| --- | --- |
th
ที่ตั้ง: อำเภอเมืองนครปฐม จังหวัดนครปฐม
พิกัด: 13°48′20″N 100°02′55″E﻿ / ﻿13.8055°N 100.0485°E﻿ / 13.8055; 100.0485
ที่อยู่: 833 ถนนเพชรเกษม ตำบลสนามจันทร์ อำเภอเมืองนครปฐม จังหวัดนครปฐม 73000
เปิดให้บริการ: 30 มีนาคม 2567 (2567-03-30)
ผู้พัฒนา: เซ็นทรัลพัฒนา
ผู้บริหารงาน: เซ็นทรัลพัฒนา
เจ้าของ: เซ็นทรัลพัฒนา
จำนวนร้านค้า: มากกว่า 500 ร้าน
พื้นที่ชั้นขายปลีก: 14,000 ตารางเมตร
จำนวนชั้น: 4 ชั้น
เซ็นทรัล นครปฐม (อังกฤษ: Central Nakhon Pathom) เป็นห้างสรรพสินค้าในจังหวัดนครปฐม ประกอบด้วยศูนย์การค้า สวนสาธารณะ โรงแรม อาคารชุด และโครงการบ้านจัดสรรภายใต้แนวคิดการใช้พื้นที่แบบผสม
ออกแบบ

การออกแบบห้างสรรพสินค้าได้รับแรงบันดาลใจจากพระปฐมเจดีย์ สถานที่สำคัญของจังหวัดที่ใช้เป็นแบบในการออกแบบอาคารหลักและการตกแต่งภายใน วรรณะสีหลักคือสีเหลืองทองซึ่งเป็นสีเดียวกับเจดีย์
ประวัติ

ห้างสรรพสินค้าเปิดตัวเมื่อวันที่ 30 มีนาคม 2567 เป็นสาขาที่ 42 ของเซ็นทรัลพัฒนา และยังเป็นสาขาที่ 2 ของเซ็นทรัลที่นครปฐม ต่อจากเซ็นทรัลศาลายา เซ็นทรัลนครปฐมสร้างบนพื้นที่ 14,000 ตารางเมตรด้วยเงินลงทุนกว่า 500 ล้านบาท
ที่ตั้ง

ตั้งอยู่บริเวณทางแยกหนองขาหยั่ง หัวมุมถนนเพชรเกษมกับถนนยิงเป้าใต้ ตำบลสนามจันทร์ อำเภอเมืองนครปฐม ใกล้กับมหาวิทยาลัยศิลปากร วิทยาเขตพระราชวังสนามจันทร์
การจัดสรรพื้นที่

เซ็นทรัล นครปฐม ประกอบด้วยพื้นที่สำคัญดังนี้
เซ็นทรัล เดอะสโตร์ แอท นครปฐม
ท็อปส์
เพาเวอร์บาย
ซูเปอร์สปอร์ต
บีทูเอส
ออฟฟิศเมท
ศูนย์อาหารฟู้ดพาทิโอ
โรงภาพยนตร์นครปฐม ซีนีเพล็กซ์ โดยเมเจอร์ ซีนีเพล็กซ์ จำนวน 5 โรง
สถานออกกำลังกายเจ็ทส์ ฟิตเนส
สวนสนุกฮาร์เบอร์แลนด์
ตลาดปฐมสโมสร
สวนสาธารณะส้มโอ พร้อมลู่วิ่งลอยฟ้า
ปฐมคลับ
ออโต้วัน
อาคารชุดเพื่อการพักอาศัย เอสเซ็นท์ นครปฐม
บ้านจัดสรร นิรติ นครปฐม
โรงแรม
อิเล็กโทรด

อิเล็กโทรด/ลวดเชื่อมต่าง ๆ ที่ใช้ในการเชื่อมอาร์ค
อิเล็กโทรด หรือ ขั้วเชื่อม หรือ ลวดเชื่อม หรือ ขั้วไฟฟ้า
(อังกฤษ: Electrode)
เป็นตัวนำไฟฟ้าเพื่อใช้แนบกับส่วนที่ไม่ใช่โลหะของวงจรไฟฟ้า
(เช่น สารกึ่งตัวนำ อิเล็กโทรไลต์ สุญญากาศ หรืออากาศ)
อิเล็กโทรดเป็นคำที่บัญญัติขึ้นโดยนักวิทยาศาสตร์ชาวอังกฤษ วิลเลียม ฮิวเอ็ลล์ ตามคำของไมเคิล ฟาราเดย์ ซึ่งมาจากคำภาษากรีกว่า elektron ซึ่งจริง ๆ แปลว่า อำพัน แต่นำมาอนุพัทธ์ใช้หมายถึงไฟฟ้า บวกกับคำว่า hodos ซึ่งแปลว่าทาง
เชิงอรรถและอ้างอิง

↑  "Electrode", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (การเชื่อม) ๑. ขั้วเชื่อม ๒. ลวดเชื่อม ๓. อิเล็กโทรด, (ยานยนต์, วิทยาศาสตร์) ขั้วไฟฟ้า
↑  
Weinberg, Steven (2003). The Discovery of Subatomic Particles Revised Edition. Cambridge University Fress. pp. 81-. ISBN 978-0-521-82351-7. สืบค้นเมื่อ 2015-02-18.
↑  Faraday, Michael (1834). "On Electrical Decomposition". Philosophical Transactions of the Royal Society. เก็บจากแหล่งเดิมเมื่อ 2010-01-17. สืบค้นเมื่อ 2010-01-17. In this article Faraday coins the words electrode, anode, cathode, anion, cation, electrolyte, and electrolyze.
พงศนารถ วินศิริ

| พงศนารถ วินศิริ |
| --- | --- |
เกิด: 1 กุมภาพันธ์ พ.ศ. 2496 (72 ปี) พงศนารถ วินศิริ อำเภอเมืองสงขลา จังหวัดสงขลา ประเทศไทย 
อาชีพ: นักแสดง
ปีที่แสดง: (2538-ปัจจุบัน)
ผลงานเด่น: แจ๋ว (2547) เดอะ มารีน 2 คนคลั่งล่าทะลุสุดขีดนรก (2552) กษัตริยา (2546) เดอะแก๊ง พลพรรครักแผ่นดิน (2552) สู้ยิบตา (2552) ขุนเดช (2555) พ่อตาปืนโต (2555) ทอง 10 (2559) เพลิงพระนาง (2560) ทิวลิปทอง (2560) สัมปทานหัวใจ (2561)
พงศนารถ วินศิริ (เกิด 1 กุมภาพันธ์ พ.ศ. 2496) ชื่อเล่น ตู่  เป็นนักแสดงชาวไทย มีผลงานละครและภาพยนตร์ต่าง ๆ จนมีผลงานละครปัจจุบันส่วนมากจะเล่นบทร้าย
ประวัติ

พงศนารถ วินศิริ เกิดเมื่อวันที่ 1 กุมภาพันธ์ พ.ศ. 2496 ที่อำเภอเมืองสงขลา จังหวัดสงขลา
ผลงานละครโทรทัศน์ > ละครซีรีส์

2552 เซน สื่อรักสื่อวิญญาณ (ช่อง 5) (รับเชิญ)
ผลงานภาพยนตร์

เจนนี่ กลางวันครับ กลางคืนค่ะ (2539) รับบท ไผ่ (พ่อของปิ่น)
เสียดาย 2 (2539) รับบท เอกชัย (พ่อของสาริส)
กลับบ้าน (2545)
อารมณ์ อาถรรพ์ อาฆาต (2545)
ศพไร้เงา (2546) รับบท กำธร
ปมหลอน (2546) รับบท ครูใหญ่
102 ปิดกรุงเทพปล้น (2547) รับบท จำรัส ผู้ว่าแบงค์ชาติ
แจ๋ว (2547) รับบท ชัย
13 เกมสยอง (2549) รับบท สมบูรณ์
เดอะ มารีน 2 คนคลั่งล่าทะลุสุดขีดนรก (2552)
สิ้นแสงฉาน (2558)
ป่า (2559) รับบท อาจารย์ใหญ่
บุพเพสันนิวาส 2 (2565) รับบท พ่อภพ
ละครสั้น

ละครเทิดพระเกียรติ ชุด ใต้แสงตะวัน ฝนแรก
พิภพมัจจุราช ตอน ธรณีสงฆ์
อำเภอดอนสัก

| อำเภอดอนสัก |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Don Sak
ท่าเรือในตำบลดอนสัก
คำขวัญ: เขาชะโงกเด่นสง่า แหล่งประมงล้ำค่า  เทียบท่าเฟอร์รี น้ำตกสวยวิภาวดี บารมีหลวงพ่อจ้อย
แผนที่จังหวัดสุราษฎร์ธานี เน้นอำเภอดอนสัก
พิกัด:  9°18′50″N 99°41′25″E﻿ / ﻿9.31389°N 99.69028°E﻿ / 9.31389; 99.69028
ประเทศ:  ไทย
จังหวัด: สุราษฎร์ธานี
พื้นที่
 • ทั้งหมด: 460.9 ตร.กม. (178.0 ตร.ไมล์)
ประชากร (2564)
 • ทั้งหมด: 37,005 คน
 • ความหนาแน่น: 80.29 คน/ตร.กม. (208.0 คน/ตร.ไมล์)
รหัสไปรษณีย์ : 84220, 84160 (เฉพาะตำบลชลคราม), 84340 (เฉพาะตำบลปากแพรก)
รหัสภูมิศาสตร์: 8403
ที่ตั้งที่ว่าการ: ที่ว่าการอำเภอดอนสัก หมู่ที่ 5 ถนนบ้านใน-ขนอม ตำบลดอนสัก อำเภอดอนสัก จังหวัดสุราษฎร์ธานี 84220
 ส่วนหนึ่งของสารานุกรมประเทศไทย
ดอนสัก เป็นอำเภอในจังหวัดสุราษฎร์ธานี
ที่ตั้งและอาณาเขต

อำเภอดอนสัก มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอ่าวไทย
ทิศตะวันออก ติดต่อกับอำเภอขนอม (จังหวัดนครศรีธรรมราช)
ทิศใต้ ติดต่อกับอำเภอสิชล (จังหวัดนครศรีธรรมราช) และอำเภอกาญจนดิษฐ์
ทิศตะวันตก ติดต่อกับอำเภอกาญจนดิษฐ์